Kamu bisa jelasin ke aku soal Sajarah perkomputeran dalam bahasa jawa?

Komputer kang ana saiki iku ora luput saka tinemu mesin-mesin kanggo ngetung ing dina-dina kapungkur.

Ditemokakene mesin-mesin kaya abacus (sempoa), Pascaline, Arithometer, lan mesin analitik iku kang njalari anané komputer kaya saiki.

Abacus uga diarani sempoa ana wiwit 5000 taun kapungkur ing Asia cilik.

Piranti iki bisa dianggep dhasar wong nggawe komputer.

Abacus ndadèkaké wong bisa ngetung nagnggo wiji-wiji kang bisa digeser kang ditata ing sawijining rak.

Pascaline tinemu déning Blaise Pascal (1623-1662).

Wujudé mesin iki ya iku kothak saka kuningan, duwé rodha puter kanggo njumlahake angka nganti 8 digit.

Pascaline disampurnakake déning Gottfred Wilhem von Leibniz (1646-1716), ndadèkaké piranti iki bisa kanggo ngetung ping-pingan.

Nalika taun 1820, Charles Vavier Thomas de Colmar nemu arithometer.

Piranti iki bisa ngetung kanthi cara ping, para, lan, suda.

Mula bukane komputer kang satemene iku saka ditemokakene Mesin Analitik (Difference Engine) déning Charles Babbage nalika taun 1843.

Mesin iki diobahake nganggo tenaga uwab lan bisa nyimpen program sarta ngetung lan nyithak asile kanthi otomatis.

Awit saka panemune iku, Charles Babbage uga sinebut bapak komputer.

Komputer génerasi pisanan iki nalika taun 1940-1959.

Wiwitane, komputer génerasi I iku gedhene sakomah jalaran digawé nganggo pipa vakum.

Tabung vakum ya iku piranti elektronika kang dianggo kanggo nguatake sinyal listrik.

Saben komponèn gedhene sakepelan tangan, mula komputer génerasi I iki gedhé banget jaran saben komputer mbutuhake pirang-pirang komponèn.

Kang kalebu komputer génerasi I ya iku Z3, Mark I, Colossus, ENIAC, EDVAC, lan UNIVAC.

Komputer génerasi II diwiwiti nalika taun 1959 nganti taun 1964.

Komputer génerasi II iku luwih cilik tinimbang komputer génerasi I jalaran wis nganggo transistor kang gedhene mung sakukurane kacang lan diode kang nggenteni saluran-saluran vakum.

Ditemokakene transistor lan diode iki mbiyantu pangrembakane komputer génerasi II dadi komputer kang luwih cilik, luwih rikat, lan luwih ngirit tinimbang komputer sadurungé. 2

Saliyané iku, komputer génerasi II uga nyimpen memori nganggo cara anyar ya iku nganggo tèknologi magnetik.

Kang kalebu komputer génerasi iki ya iku FORTRAN lan COBOL.